Unta kohti
Unen ihana paratiisi,
 ilon, kauneuden maa,
 alabasterikaupunkiisi
 tie jalkaa houkuttaa!

 Oi unelmain Alhambra,
 miss’ suihkulähteet soi
 ja tuoksuu liljat, ambra –
 en enää viipyä voi!

 Surun katkera laine pesi
 jo kirkkaaks sydämen.
 Pian saavun portillesi,
 ja se aukee, laskien

 minut ylhiin pylvästöihis,
 joiss’ asuu hiljaisuus.
 sun opaalisiin öihis,
 miss’ ihmeet, ihanuus

 ui unelmain Alhambran,
 värit silmää riuduttaa
 ja tuoksu liljan, ambran
 läpi sielun aaltoaa...